Essence Of Mind

Essence Of Mind er et norsk elektro-rock band som ble grunnlagt våren 2006 av Erlend Eilertsen og Kyrre Goksøyr. Bandet har eksperimentert med ulike musikkstiler, og er delvis inspirert av stiler som Nu Metal, Industrial, Drum 'n' Bass, Dubstep og EDM. Essence of Mind har kontrakt med det belgiske plateselskapet Alfa Matrix.

Debutalbumet Insurrection ble utgitt i mai 2008. Etter utgivelsen av det første albumet, bestemte Goksøyr seg for å forlate bandet. Broken, som er med på det andre albumet Try & Fail, bygger imidlertid på samarbeidet mellom Eilertsen og Goksøyr.

Etter et par utskiftinger av medlemmer, har medlemslisten stabilisert seg slik:

 Erlend Eilertsen (grunnlegger) - Komponist, tekstforfatter, vokal, keyboards, produksjon.
 Christian Paulsen - Gitar, bass.
 Hasse Mattsson - Programmering, live keyboards.

Hasse Mattson er også medlem av Xenturion Prime

Essence Of Mind har gjort mange opptredener i Europa. I 2009 var bandet support for det norske synth-rock bandet Zeromancer på deres Sinners International Tour. Bandet var også support for Apoptygma Berzerk på en konsert i Horten i 2009. I februar 2014 ble de med Apoptygma Berzerk som support på tre konserter i Tyskland.

Essence Of Mind har opptrådt på en rekke musikkfestivaler. I Norge har de spilt på ElektroStat-festivalen i 2007 og to ganger i 2010: Først på «Kick-Off-partyet» 16. mai 2010 og deretter på selve festivalen 2. oktober 2010. Høsten 2009 gjestet bandet RECession Festival i, Århus.

19. juli 2015 opptrådte de på Castle Party Festival i Bolkow i Polen. I 2016 spilte de på den svenske Subkultfestivalen (Trollhättan), Mera Luna Festival i Hildesheim, Tyskland, samt på Autmn Moon festivalen i Hameln.

Diskografi 
 Insurrection (Alfa Matrix, 2008)
 Try & Fail (Alfa Matrix, 2009)
 Indifference (Alfa Matrix, 2012)
 The Break Up! (Alfa Matrix, 2015)

Singler og EP-er 
 «Watch Out EP» (Alfa Matrix, 2009)
 «In The Night» (Alfa Matrix, 2012)
 «Escape EP» (Alfa Matrix, 2013)
 «Hate EP» (Alfa Matrix, 2014)
 «Wrong EP» (Alfa Matrix, 2014)
 «After The Break Up» (Alfa Matrix, 2016)

Referanser

Eksterne lenker 
 
 

Norske musikkgrupper